Camilo Osias

Si **Camilo Olaviano Osías Sr.** (namundag **Camilo Osías y Olaviano**; Marso 23, 1889 – Mayo 20, 1976), sarong [Banwang [Filipino|Filipino]]ng politiko, duwang beses sa halipot na panahon Presidente kan Senado nin Filipinas. Katuwang si Amerikanang Mary A. Lane, si Osías pigpalis sa Ingles an rawitdawit na *Filipinas* na nakakaag sa tono kan *Marcha Nacional Filipina*, na iyo an resultang mukna kan *Philippine Hymn*, na ngonyan iyo na an awit nasyonal na *[[Lupang Hinirang]]*.

## Biograpiya
### Kaamayi nin buhay asin edukasyon
Si Osías nag'eskwela sa Balaoan, Vigan asin San Fernando, asin napiling iskolar nin gobyerno sa Estados Unidos kan 1905. Siya nag'adal sa University of Chicago kan 1906 asin 1907. Siya naggradwar sa  g Western Illinois State Teachers College sa Macomb, Illinois kan 1908,asin sa Teachers College nin Columbia University sa New York City kan 1910.

### Kaamayi nin karera

Pagbalik nia sa Filipinas, siya nagtukdo asin dangan ngapoit nagkapot nin iba-ibang mga pwesto administratibo sa gobyerno partikular sa lantad mnin edukasyon. Siya dagos nagin pinakaenot na Filipino nagin Superintendente nin Eskwelahan (1915 abot 1916), Assistant Direktornin Edukasyon (1917 abot 1921), a lecturer at the University of the Philippines (1919 to 1921), asin Presidente kan National University (1921–1936), sarong pribadong institusyon.

### Karera sa politika
Si Osías nagtapsok sa politika nasyonal. Siya myembro sa enot na Misyon Filipinas msa Estados Unidos (1919 abot6 1920). Siya man naelehir sa Senado nin Filipinas kan 1925, asin sa United States House of Representatives kan 1928, naelehir liwat kan 1931 asin nagsirbe poon Marso 4, 1929 hanggan Enero 3, 1935, kan an saiyangm termino nagpaso na susog sa reglamento sa bagong gobyernong Kumonwelt. Kan 1934, siya dai nakaasba sa pagkandidato bilang Senador sa eleksyon sa Senado nin Filipinas, alagad nagin myembro sa Constitutional Convention kan 1934, asin myembro kan enot na Asamblea, Nasyonal kan 1935. Kan 1939, siya myembro sa Economic Mission para sa Estados Unidos asin chairman kan Educational Mission pag'ultan 1938 asin 1941.

Pagbalik sa Filipinas, si Osías nagin chairman kan National Council of Education taon 1941, Direktor kan Publicity and Propaganda hanggan Enero 1942, chairman kan National Cooperative Administration kan 1941, dangan Assistant Commissioner sa Department of Education, Health, and Public Welfare, tapos siya nagin pa man Sekrataryo nin Edukasyon abot 1945. Kinapotan pa man niya an pwesto bilang Chancellor kan Osías Colleges. Siya man naelehir sa Senado nin Filipinas kan 1947 sundo sa termino abot 1953. Siya duwang beses, sa halipot na peryodo, nagin Presidente kan Senado nin Filipinas kan 1952 dangan kan 1953. Siya man an isinubol kan Filipinas na representante sa Inter-Parliamentary Union sa Roma asin sa International Trade Conference sa Genoa kan 1948. Siya nagdalagan naman para sa pagkasenador alagad nadaog kan 1953, alagad sa parehong pwesto nanggana kan taon 1955. Sunod na eleksyon, siya nagkandidato giraray asin guminana, ngonyan dara siya kan Partido Liberal. Nagtukaw siya sa Senado taon 1961 sundo 1967, asin nagsirbe siya komo  presidente *[[pro tempore]]*. 

Siya residente kan Mandaluyong, Rizal (na ini nainkorporar sa  Metro Manila), sagkod saiyang pagkagadan..

### Nominasyon presidensyal

Kan Abril 12, 1953, si Osias, sarong lataw na pigura sa Partido Nacionalista, nadaog sa nominasyon presidensyal ki Ramon Magsaysay sa kumbensyon kan Nacionalista. Apesar kan eksperensya asin ambag niyang hararom sa partido, si Osias dai napili huli ta siya bakong Katoliko asin an mayoriya kan botante mga Katoliko, kaya pinili si Magsaysaym ta popular man nganing marhay. Disganado asin mundong marhay, siya naglungkas sa partido Nacionalista asin nagbalyo sa Partido Liberal.

## Buhay personal
Si Osías napangagom si Ildefonsa Cuaresma, sarong dating maestrang pampubliko na taga Bacnotan, harani sa saiyang lugar, kan 1914. An mag'agom nagkaigwang pitong aki, Camilo Jr., Salvador, Victor, Apolinario, Rebecca, Benjamin asin Rosita. Pakalihis sampolong taon pagsasaro, si Camilo pigdiborsyo si Ildefonsa asin inagom si Avelina Lorenzana sa Reno, Nevada. An pagsasarong ini dai nagbunga nin aki.

## Bibliograpiya
*Camilo Osías: *The Story of a Long Career of Varied Tasks* (Manlapaz Publishing Co., Quezon City, 1971)
*Eduardo Bananal: *Camilo Osías: Educator and Statesman* (Manlapaz Publishing Co., Quezon City, 1974)
**Camilo Osia* (sic) in *Hispanic Americans in Congress, 1822-1995*, prepared under the direction of the Joint Committee on Printing by Carmen E. Enciso and Tracy North, Hispanic Division, Library of Congress (Government Printing Office, Washington, 1995)

## Hilnga man
*List of Asian Americans and Pacific Islands Americans in the United States Congress
*Resident Commissioner of the Philippines

## Toltolan

## Mga panluwas na takod